**Felhívás kredit pontot érő továbbképzésre**

**Tisztelt Kolleganők, Tisztelt Kollegák!**

A Szegedi Ügyvédi Kamara szervezésében **2023. március 03-én /péntek/ 9 órai** kezdettel kerül megrendezésre a soron következő, kreditpontot érő oktatás az alábbiak szerint:

**Előadás időpontja**: 2023. március 03. péntek, 9-13 óráig

**Az előadás helyszíne**: Csongrád-Csanád Vármegye, Iparkamara /Szeged, Párizsi krt. 8-12.

**Meghívott előadó**:  Herczegné dr. Tóth Erzsébet /Csongrád-Csanád Vármegyei Kormányhivatal, Földhivatali Osztály/

OAB határozat száma: NY002590/2023

**Tárgya: Földforgalom napjainkban**

A továbbképzésen való részvételért 4, eredményes tesztírás esetén további 2 kredit kapható!

A továbbképzésen csak a Szegedi Ügyvédi Kamara tagjai vehetnek részt, e-mailen történő regisztrációt követően. /**Név és KASZ szám megadásával**/

**Kérem, hogy minden kollega csak egyszer regisztráljon a személyi igazolványban megadott név alapján, hiszen a későbbiekben az igazolások kiadása és a nyilvántartás vezetés szempontjából is csak a személyi igazolványon szereplő adatok alapján tudunk dolgozni.**

**Minden kollega, aki ügyvédjelöltet foglalkoztat, kérem, tájékoztassa ügyvédjelöltjét, hogy a korábban kiadott Teljesítési igazolást hozza magával és a 2023. március 03-i oktatást és előadót vezesse fel.**

**A jelöltek minden oktatásra hozzák magukkal a teljesítési lapot, mert utólag nem tudjuk elfogadni a jelenlétet és a kötelező tesztet.**

**A Teljesítési igazolásokat nem kell leadni a kamarában, csak akkor, amikor a jelölt szakvizsgázni szeretne és az ehhez szükséges igazolást kéri a kamaránál. Ekkor kell igazolni, hogy teljesítette a 3 éves képzést.**

**A Teljesítési igazolást mindenki saját maga őrizze!**

 **Jelentkezési (regisztrációs) határidő: 2023. február 27-e hétfő, 10 óráig /Az ezt követő regisztrációt nem áll módunkban elfogadni, illetve telefonon, e-mailben vagy személyesen történő regisztrációra nincs lehetőség.**

 Kérem a fentiek szíves tudomásul vételét, és a határidő pontos betartását.

Szeged, 2023-02-14

Tisztelettel:

dr. Farkas Csaba elnökhelyettes

dr. Prágai Gabriella Okt.Biz. elnöke